Bilag 1 og 2 – kundens Beskrivelse av Bistanden og konsulentens spesifikasjon av bistanden

**Om kunden**

Norsk Helsenett SF er en nasjonal tjenesteleverandør for helse- og omsorgssektoren. Vi leverer blant annet de nasjonale e-helseløsningene Helsenorge, e-resept, kjernejournal og en rekke andre initiativ. Våre løsninger skal brukes av hele Norge, og vi skal sikre hensiktsmessig arkitektur, design, utvikling og optimalisering av våre brukerflater. Våre innbyggerrettede tjenester er samlet på nettstedet Helsenorge, som eksponerer bl.a. resepter, kjernejournal, helsekontakter, henvisninger, timebestillinger og en lang rekker andre tjenester og innhold. Helsenorge har omfattende integrasjoner med andre løsninger i helsesektoren, som f.eks. journalløsninger, registre, nasjonal kjernejournal og e-resept. Tjenestene utvikles i samarbeid med aktører i helsesektoren.

Viser til [www.nhn.no](http://www.nhn.no) for ytterligere informasjon om de nasjonale løsningene.

**Bakgrunn for bistanden**

Helsenorge er et nettsted og stor integrasjonsplattform med høye krav til sikkerhet og oppetid. Plattformen integrerer mot mer enn 1400 virksomheter. Løsningen består av over 60 løsningsområder som er inspirert etter mikrotjenestearkitektur. Et løsningsområde består av frontend, backend med et eller flere API-er, workere og databaser. Løsningsområde eies av et team og koden ligger i et eget Git repository slik at det kan utvikles og prodsettes uavhengig av resten av Helsenorge. Dette gjør at vi kan få til hyppige leveranser, og levere stegvis.

Helsenorge videreutvikles løpende, med forvaltning av eksisterende tjenester og innføring av nye. Vi har nå behov for 1 kvalitetsentusiast og teknisk tester som kan jobbe i, og på tvers, av de produktorienterte løsningsteamene – både i utviklingsfase og i forbindelse med påkobling av nye aktører. Vi har behov for en teknisk og hands-on tester, som også kan ha dialogen med aktører i forbindelse med produktoppdrag, eller når aktører skal koble seg på eksisterende tjenester. Rette kandidat må også ha kunnskap om ytelsestesting, så vi kan sikre at tjenestene vi leverer tilfredsstiller de krav vi har til ytelse.

**Bistanden som skal utføres**

Som kvalitetsentusiast og teknisk tester på Helsenorge, vil arbeidsoppgavene dine blant annet innebære:

* teknisk og funksjonell test og kvalitetssikring i forbindelse med utviklingssprint.
* systemintegrasjonstest i samarbeid med løsningsteam og aktører, i forbindelse med påkobling av eksisterende tjenester, eller produktoppdrag der vi utvikler eller videreutvikler tjenester.
* sparre med og støtte andre kvalitetsentusiaster.
* testautomatisering.
* ytelsestest.

Det kan tilkomme andre arbeidsoppgaver underveis i utførelsen av bistanden. Kunden kan også benytte konsulenten i andre oppdrag dersom Kunden anser dette hensiktsmessig.

Bistanden skal utføres i Oslo. Hjemmekontor avklares med det aktuelle løsningsteam og eventuelt andre kvalitetsentusiaster ved oppstart.

**Krav til kompetanse**

De konkrete kravene står i tabellen under.

## Type krav

|  |  |
| --- | --- |
| Absolutte krav | Kravet er viktig og MÅ tilfredsstilles. Kravet er å anse som et minimumskrav. Manglende oppfyllelse vil medføre avvisning av leverandørens tilbud. |
| Evalueringskrav | Kravet BØR tilfredsstilles. Leverandører som ikke oppfyller kravet vil ikke bli avvist, men vil få lav score på kravet. Hvor godt kravet oppfylles avgjør hvilken score leverandøren oppnår på kravet og dermed også tildelingskriteriet. |

## Krav og leverandørens besvarelse

Leverandøren skal besvare kravene til leveransen slik det skisseres under. Dersom leverandøren behøver mer plass kan det benyttes et eget vedlegg. I dokumentet skal det tydelig merkes hvilket krav som besvares.

Leverandørens besvarelse/dokumentasjon vil utgjøre grunnlaget for evalueringen av tildelingskriteriet "kvalitet".

CV for tilbudt konsulent vedlegges. All påberopt erfaring må være dokumentert i vedlagte CV.

Det skal leveres maksimalt 1 CV per leverandør.

Norsk helsenett gjør oppmerksom på at behovet ikke kan fordeles på flere ressurser.

Det kan leveres tilbud på følgende stillingsnivå:

Juniorkonsulent (0-2 års erfaring)

Konsulent (3-7 års erfaring)

Seniorkonsulent (8+ års erfaring)

Ekspert (uavhengig av antall år)

|  |  |  |
| --- | --- | --- |
| **Absolutte krav** | **Leverandørens besvarelse**  ***(kan besvares i ruten under eller i eget vedlegg med tydelig henvisning til kravet. Tekst under viser hvordan krav skal besvares)*** | **Antall måneders erfaring** |
| Tilbudt konsulent må ha erfaring med Microsoft Azure DevOps. | Ja/nei. Utdypelse og konkret henvisning til arbeidssted og tidsperiode i CV | Fylles ut |
| Tilbudt konsulent må ha ISTQB sertifisering (Foundation). | Ja/nei. Beskrivelse så det blir tydelig om kravet oppfylles. | Fylles ut |
| Tilbudt konsulent må ha erfaring som tester i løsningsteam (scrumteam). | Ja/nei. Utdypelse og konkret henvisning til arbeidssted og tidsperiode i CV. | Fylles ut |
| Tilbudt konsulenten må ha gode kommunikasjonsegenskaper både muntlig og skriftlig, og beherske norsk språk. | Ja/nei. Beskrivelse så det blir tydelig om kravet oppfylles. | Fylles ut |
| Tilbudte konsulent må ha erfaring med smidig utviklingsmetodikk. | Ja/nei. Utdypelse og konkret henvisning til arbeidssted og tidsperiode i CV. | Fylles ut |

|  |  |  |
| --- | --- | --- |
| **Evalueringskrav** | **Leverandørens besvarelse**  ***(kan besvares i ruten under eller i eget vedlegg med tydelig henvisning til kravet. Tekst under viser hvordan krav skal besvares)*** | **Antall måneders erfaring** |
| **Kompetanse og erfaring** | | |
| Tilbudt konsulent bør ha erfaring med Azure Devops. | Beskrivelse av relevante oppdrag/leveranser hvor varighet i måneder, relevans og konsulentens roller og arbeidsoppgaver skal oppgis. Konkret henvisning til CV. | Fylles ut |
| Tilbudt konsulent bør ha erfaring med SoapUI, Swagger og/eller Postman eller lignende verktøy for API testing. | Beskrivelse av relevante oppdrag/leveranser hvor varighet i måneder, relevans og konsulentens roller og arbeidsoppgaver skal oppgis. Konkret henvisning til CV. | Fylles ut |
| Tilbudt konsulent bør ha erfaring med Powershell. | Beskrivelse av relevante oppdrag/leveranser hvor varighet i måneder, relevans og konsulentens roller og arbeidsoppgaver skal oppgis. Konkret henvisning til CV. | Fylles ut |
| Tilbudt konsulent bør ha erfaring med C#/.Net. | Beskrivelse av relevante oppdrag/leveranser hvor varighet i måneder, relevans og konsulentens roller og arbeidsoppgaver skal oppgis. Konkret henvisning til CV. | Fylles ut |
| Tilbudt konsulent bør ha erfaring med kvalitetssikring på Helsenorge.  Dette kravet tillegges mer vekt i evalueringen. | Beskrivelse av relevante oppdrag/leveranser hvor varighet i måneder, relevans og konsulentens roller og arbeidsoppgaver skal oppgis. Konkret henvisning til CV. | Fylles ut |
| Tilbudt konsulent bør ha erfaring og/eller forståelse for universell utforming og tilgjengelighetskrav. | Beskrivelse av relevante oppdrag/leveranser hvor varighet i måneder, relevans og konsulentens roller og arbeidsoppgaver skal oppgis. Konkret henvisning til CV. | Fylles ut |
| Tilbudte konsulent bør ha et stort engasjement for oppdraget og sitt fagfelt. | Beskrivelse med konkret henvisning til CV. | Fylles ut |
| Tilbudte konsulent bør ha erfaring med tekniske testing, herunder drift tekniske tester, ytelsestest og testautomatisering. | Beskrivelse av relevante oppdrag/leveranser hvor varighet i måneder, relevans og konsulentens roller og arbeidsoppgaver skal oppgis. Konkret henvisning til CV. | Fylles ut |
| **Tilgjengelighet** | | |
| Tilbudt konsulents tilgjengelighet og tid for oppstart og Opsjon. | Bekreftelse. | |

Bilag 3 Prosjekt- og fremdriftsplan

**Oppstart**

Estimert oppstartsdato: 06.01.2025.

Avtales endelig ved kontraktsinngåelse.

**omfang**

Antatt omfang: 1 konsulent i inntil 100% stilling.

Det forutsettes at tilbudt konsulent er 100 % tilgjengelig.

Kunden forbeholder seg retten til å justere arbeidsomfanget etter behov.

**varighet**

06.01.2025 - 31.12.2025.

**opsjon**

Opsjon 1: 01.01.2026-30.06.2026.

Opsjon 2: 01.07.2026-31.12.2026.

Opsjon 3: 01.01.2027-30.06.2027.

Opsjon 4: 01.07.2027-31.12.2027.

Bilag 4 Administrative bestemmelser

**Partenes representanter**

Bemyndigede representanter for partene:

|  |  |
| --- | --- |
| **For Kunden** | **For Leverandøren** |
| Navn: Rikke Holmefjord | Navn: |
| Stilling: Seksjonsleder | Stilling: |
| Telefon: 48047833 | Telefon: |
| E-post: rikke.holmefjord@nhn.no | E-post: |

**Nøkkelpersonell**

Leverandørens nøkkelpersonell i forbindelse med utførelsen av Bistanden:

|  |  |  |
| --- | --- | --- |
| **Navn på aktuelt personell (nøkkelpersonell) hos Leverandøren** | **Kompetansenivå/**  **Stillingskategori iht. rammeavtalen:** | **Anslått stillingsprosent:** |
| Navn | Tittel | Stillingsprosent |

**RAPPORTERING – LEVERANSESTATISTIKK**

På forespørsel fra Kunden, skal Leverandøren, vederlagsfritt, uten ugrunnet opphold, utarbeide leveransestatistikk for leveranser gjort under avtalen i Excel-format for angitt periode.

Manglende fremleggelse av statistikk kan medføre utsatt godkjenning av sluttoppgjør.

Bilag 5 Pris og prisbestemmelser

*Alle priser og nærmere betingelser for det vederlaget Kunden skal betale for Konsulentens ytelser skal fremgå av bilag 4. De samlede prisene og samlet sluttvederlag skal fremkomme her. Som en del av grunnlaget for totalprisen skal eventuelle spesielle betalingsordninger, rabatter, forskudd, delbetaling og avvikende betalingstidspunkt også fremgå.*

*Dersom partene avtaler annet enn det som følger av avtalen vedrørende vederlag, skal det spesifiseres i dette bilaget.*

**Vederlag**

Vederlag for Bistanden er avtalt som følger:

Timepris i NOK. Rammeavtalens priser er makspriser, leverandør kan tilby lavere timepris:

|  |  |
| --- | --- |
| **Navn på aktuelt personell/nøkkelpersonell hos Leverandøren** | **Timepris ekskl. mva.** |
| Navn på tilbudt ressurs | Timepris i NOK |

Leverandøren kan kun fakturere Kunden inntil 7 ½ timer per virkedag og inntil 37,5 timer per uke. Leverandør skal fakturere faktisk medgått tid. Lunsj i arbeidstiden dekkes ikke. Timeantall som overstiger dette, skal godkjennes skriftlig av Kunden. I hastetilfelle kan Kunden gi muntlig samtykke og bekrefte skriftlig i etterkant. Kunden forholder seg til timeprisen som er oppgitt i tabellen over.

Kunden dekker ikke reisetid til/fra Kundens lokasjon, og dekker heller ikke reisekostnader, diett, utlegg eller andre typer tillegg.

Reisekostnader for reise utenfor Kundens lokasjoner dekkes etter avtale med Kunden.

**Prisendringer, jf. avtaletekstens pkt. 4.5**

De oppgitte avtaleprisene er faste i minimum ett (1) år fra avtalens ikrafttredelse. De avtalte prisene kan deretter indeksreguleres en gang hvert år, tilsvarende økningen i Statistisk sentralbyrås konsumprisindeks (KPI Totalindeks). Utgangspunktet for den første indeksreguleringen er indeksen den måneden avtalen ble inngått, og kan første gang justeres i henhold til indeksen 12 måneder etter avtaleinngåelse.

Eventuelle prisreguleringer skal kun skje etter skriftlig forespørsel fra Leverandøren og trer i kraft fra det tidspunktet Kunden skriftlig har akseptert kravet, og tidligst 12 måneder etter avtaleinngåelse/forrige prisendring. Prisendring skal gjelde for ett år av gangen.

Prisene kan endres i den utstrekning regler eller vedtak for offentlige avgifter endres med virkning for Leverandørens priser eller kostnader.

**Fakturering**

**Fakturarutine - Konsulenter til Norsk Helsenett SF (NHN)**

Fakturakrav: NHN faktura mottak tar hensyn til antall timer per konsulent for den gitte perioden, og leverandør skal fakturere per konsulent og ikke per prosjekt. Dette innebærer kun 1 faktura per konsulent.

En faktura kan inneholde flere konsulenter, men da bør det være summering på antall timer per konsulent. Faktura som avviker disse krav, samt faktura uten vedlagt betalingssertifikat (se under) blir avvist.

**Faktura skal merkes med:**

Saksnummer: 24/02013

Navn: Rikke Holmefjord

**Betalingssertifikat**

Ved siste timeimport (som regel den 2. i hver måned) sender vi ut et betalingssertifikat til Leverandør, som viser hvor mange timer hver konsulent har registrert i vårt system for den gitte perioden + evt. timer som har vært registrert for sent og som derfor ikke har rukket å være med på det siste sertifikatet.

Dette betalingssertifikatet skal brukes som fakturaunderlag. Leverandør skal fakturere NHN i henhold til betalingssertifikatet og legge det som et vedlegg ved fakturering.

Leverandør skal ved kontraktsinngåelse oversende hvilken epostadresse som skal benyttes for mottak av betalingssertifikat. Denne skal sendes til [fakturamottak@nhn.no](mailto:fakturamottak@nhn.no) etter kontraktsinngåelse, og epost skal inneholde navn på konsulent.

Bilag 6 Endringer i den generelle avtaleteksten

## kundens endringer

|  |  |  |
| --- | --- | --- |
| Punkt | Opprinnelig tekst | Erstattes med |
| Pkt. 1.6 | Ved bytte av personell som skyldes Konsulenten, bærer Konsulenten kostnadene ved kompetanseoverføring til nytt personell. | Ved bytte av personell som skyldes forhold på Konsulentens side skal det være en periode på minimum 14 kalenderdager med kompetanseoverføring fra utgående til inngående nøkkelperson. I denne perioden kan det kun faktureres timer for den ene av nøkkelpersonene. |
| Pkt. 3.1 | N/A | Før oppstart av bistanden skal Konsulentens personell signere Kundens Sikkerhetsinstruks for brukere i Norsk Helsenett.  Konsulentens tilbudte personell skal sette seg inn i og etterleve kravene i Kunden sitt styringssystem for sikkerhet og personvern.  Konsulentens tilbudte personell skal benytte Kundens IKT-utstyr for å aksessere Kundens systemer og tjenester. Unntak skal risikovurderes og godkjennes av Kunden.  Kundens retningslinjer for arbeidssted, hjemmekontor og fjernearbeid skal etterleves. Ved eventuelt behov for avvik fra dette kravet skal Kunden informeres så tidlig som mulig. Kunden vurderer om avviket kan aksepteres eller ikke. |
| Pkt. 3.6 | N/A | Før oppstart av bistanden skal Konsulentens personell signere Kundens Taushetserklæring. |

**Leverandørens** **endringer**

|  |  |  |
| --- | --- | --- |
| Punkt | Opprinnelig tekst | Erstattes med |
|  |  |  |
|  |  |  |

Bilag 7 Endringer i ytelsen etter avtaleinngåelsen

**Avtalen punkt 2.1 Endringer av avtalen**

*Endringer av ytelsen etter avtaleinngåelsen skal avtales skriftlig. Konsulenten skal føre en fortløpende katalog over endringene som utgjør dette bilaget.*

|  |  |  |  |
| --- | --- | --- | --- |
| Nr | Dato | Endringen gjelder |  |
|  |  |  |  |
|  |  |  |  |
|  |  |  |  |